มันนี่ทูเดย์
คณะกรรมการธนาคารกสิกรไทยประกาศแต่งตั้ง 4 ตำแหน่งใหม่ ประกอบด้วย นายจงรัก รัตนเพียร
17 ม.ค. 2558

กสิกรไทยแต่งตั้งใหม่
คณะกรรมการธนาคารกสิกรไทยประกาศแต่งตั้ง 4 ตำแหน่งใหม่ ประกอบด้วย นายจงรัก รัตนเพียร อดีตประธานกรรมการบริหาร บริษัทหลักทรัพย์จัดการกองทุน กสิกรไทย เป็นรองกรรมการผู้จัดการ กำกับดูแลสายงานธุรกิจลูกค้าบรรษัท นางนพวรรณ เจิมหรรษา ผู้ช่วยกรรมการผู้จัดการ ขึ้นเป็นรองกรรมการผู้จัดการ และนายจิรวัฒน์ สุภรณ์ไพบูลย์ ผู้บริหารกลุ่มธุรกิจบริการไพรเวทแบงก์ สายงานธุรกิจลูกค้าบุคคลและเครือข่ายบริการ เป็นรองกรรมการผู้จัดการ ทำหน้าที่บริหารกลุ่มธุรกิจบริการไพรเวทแบงก์ สายงานธุรกิจลูกค้าบุคคลและเครือข่ายบริการ
นอกจากนี้ คณะกรรมการบริษัทหลักทรัพย์จัดการกองทุน กสิกรไทย ยังได้แต่งตั้ง นายวศิน วณิชย์วรนันต์ เป็นประธานกรรมการบริหาร บริษัทหลักทรัพย์จัดการกองทุน กสิกรไทย จากตำแหน่งเดิมคือ รองกรรมการผู้จัดการ ดูแลสายงานธุรกิจลูกค้าบรรษัท